Lγaci yellan din ur fhimen ara d acu yeḍran .kra n win ara d-yernun γer ugraw ,tikti tamezwarut i d-yettasen γer walleγ-nsen belli winna d amaker yettakren deg leswaq neγ yexdem kra n twaγit dγa wten-t . Bu ukamyun-nni din din yefhem belli d winna akken iwumi kkren deg ssuq n εin leḥǧel i d-yeddan yid-s ,yerwel-d .yeḥder di ssuq mi akken γlin fell-as meεna ur iwala ara d anwa ittewten. Yules-asen i lγaci tadyant i yeḍran yid-s .Iγaḍ-iten ḥussen yis-s .Yiwen seg wid yellan din ,yekkes-d takebbuḍt γef uεrur-is ,yefka-as-tt ad ttyers.Yewhem ṣayddu seg wayen yettwali , d acu iten-yuγen lγachi !?d acu i d-yeγlin fellasen !? seg wanda i asen-d-tekka laḥnana-agi, widak yellan am yelfan ijerḥen .